Petrus, comes Autissiod. et Tornodor., universis ad quos presentes littere pervenerint, salutem in Domino. Universitatem vestram scire volumus quod nos, post decessum nostrum, ecclesie Beati-Germani Autissiod. quadraginta solidos in redditibus nostris de Maliaco pro anniversario nostro faciendo, concessimus et dedimus, annuatim, in octavas Sancti-Remigii reddendos. Actum, Vizeliaci, anno incarnati Verbi Mº CCº sexto-decimo, mense februario.